Берегівскый район

Береговскый район,  Берегівський район — район в Закарпатской области Украины. Мать розлогу 635 км² і 60 985 обывательох.

Полога
Береговскый район (до року 1953 - Береговський округ), лежить в югозападной части Закарпатской области. На сѣверѣ межуе з Мукачовскым районом, на востоку – з Иршавскым и Виноградовскым, на
западѣ - з Ужгород­скым районом, на югу з Мадярщинов.
Район мать переважно ровнинный рельеф, выгодный про высокорозвите земледѣлство. По територии района бѣгнуть рѣкы Боржава, Тиса, каналы Верке и Чорна Мочарь. Зоз хосенных копалин ту суть полиметалы, бариты, алуниты, угля, будовны материали, зокрема перлиты.Тронько П., с. 128.

История
Територия района належить до найдавнѣйше заселеных: найдены в роскопах артефакты односять ся ку добѣ поздного палеолита (10-12 тысяч рокы од нашой добы).

Мадярскы племена «здобывачи отчизны» зачали появляти ся ту в року 894. Первым укрѣпленым мѣстом быв замок Боржава, котрый до 13. ст. быв центром жупы Боржава. Замок и цѣла жупа были знищены впадом монголо-татарской орды в року 1241. Район быв заселеный Сасами, колонистами знад Рина. Од року 1271 сформовала ся жупа Берег з центром в кральовском вольном вароши Береговѣ.Тронько П., сс. 111-112.

В часѣ Ракоциевой войны за независимость район быв едным з главных боиск. По Первой свѣтовой войнѣ достав ся Чехословакии, а по Другой — СССР.

Обывательство
На 1 марца 2017 район мав 50 985 обывательох. В районѣ векшину обывательох чинять Мадяре, року 2003 их было 76% од вшиткого обывательства.Molnár József, Molnár D. István, с. 26.

Економика
Район е меджи найвеце розвитыма в области. Традичны конарѣ економикы суть: земледѣлство, скотарство, выроба бутору, агропромыслова выроба, винарство.Тронько П., с. 129. 

В рокы по розпадѣ СССР промысел и польногосподарство дознали упадок и мусѣли гледати новы торгы и змѣнити профил. Успѣшно розвиваться напротив тому туристика, агротуристика и звязаны з тым службы, выуживаючи природны факторы, напримѣр термалны воды, розвите виноробство и сосѣдство з Мадярщинов.

Памятникы
 Костел 13.-15. ст. в БереговѣСоветское Закарпатье.
Готичный храм и звонница (дерев.) 18. ст. в Четфалвѣ

Жерела и одказы
 Советское Закарпатье. Справочник-путеводитель. Изд-во "Карпаты". Ужгород. 1968.
 Тронько П. и др. (ред.) Історія міст і сіл України. Закарпатська область. К. 1969.
 Molnár József, Molnár D. István. Kárpátalja népessége és magyarsága a népszámlálási és népmozgalmi adatok tükrében. Beregszász, 2005
 Берегівська районна державна адміністрація 

 Референции 

Катеґорія:Берегівскый район
Катеґорія:Районы Закарпатской области